CELEX: 62016TA0087
Language: fi
Date: 2017-11-06 00:00:00
Title: Asia T-87/16: Unionin yleisen tuomioistuimen tuomio 21.9.2017 – Eurofast v. komissio (Rahoitustuki — Seitsemäs tutkimuksen, teknologian kehittämisen ja demonstroinnin puiteohjelma — ASSET-sopimus — Tilintarkastuksen perusteella tehty päätös periä tietyt maksetut rahamäärät takaisin kuittaamalla — Kumoamiskanne — Luottamuksensuoja — Välityslauseke — Määräaika tilintarkastuskertomuksen toimittamiselle — Kontradiktorinen periaate — Kustannusten tukikelpoisuus — Sopimusperusteinen vastuu)

6.11.2017   
            
            
               FI
            
            
               Euroopan unionin virallinen lehti
            
            
               C 374/31
            
         Unionin yleisen tuomioistuimen tuomio 21.9.2017 – Eurofast v. komissio
   (Asia T-87/16) (1)
   
   ((Rahoitustuki - Seitsemäs tutkimuksen, teknologian kehittämisen ja demonstroinnin puiteohjelma - ASSET-sopimus - Tilintarkastuksen perusteella tehty päätös periä tietyt maksetut rahamäärät takaisin kuittaamalla - Kumoamiskanne - Luottamuksensuoja - Välityslauseke - Määräaika tilintarkastuskertomuksen toimittamiselle - Kontradiktorinen periaate - Kustannusten tukikelpoisuus - Sopimusperusteinen vastuu))
   (2017/C 374/47)
   Oikeudenkäyntikieli: ranska
   
      Asianosaiset
   
   
      Kantaja: Eurofast SARL (Pariisi, Ranska) (edustaja: asianajaja S. Pappas)
   
      Vastaaja: Euroopan komissio (asiamiehet: J. Estrada de Solà, S. Delaude ja S. Lejeune)
   
      Oikeudenkäynnin kohde
   
   Yhtäältä SEUT 263 artiklaan perustuva vaatimus saada kumotuksi 17.12.2015 tehty komission päätös periä tilintarkastuksen päätelmien perusteella kuittaamalla takaisin tietyt rahamäärät, jotka kantajalle on maksettu seitsemännen tutkimuksen, teknologian kehittämisen ja demonstroinnin puiteohjelman yhteydessä päätetyn Asset-hankkeen toteuttamiseksi tehdyn avustussopimuksen nro 211625 mukaisesti, ja toisaalta SEUT 272 artiklaan perustuva vaatimus saada todetuksi, ettei kyseistä saatavaa ole olemassa, että Asset-hankkeen toteuttamiseksi tehdyn avustussopimuksen nro 211625 mukaiset kustannukset todetaan tukikelpoisiksi ja että komissio vahvistaa myönnetyn rahoituksen hyväksyttävyyden, että komissio määrätään maksamaan Eksistenz-hankkeen toteuttamiseksi tehdyn avustussopimuksen nro 607049 mukainen rahamäärä ja että komissio velvoitetaan maksamaan sopimusperusteinen korvaus.
   
      Tuomiolauselma
   
   
               1)
            
            
               Kanne hylätään.
            
         
               2)
            
            
               Eurofast SARL velvoitetaan maksamaan Euroopan komissiolle 78 380,28 euron suuruinen rahamäärä, jolla se palauttaa ”Aeronautic Study on Seamless Transport” -hankkeen toteuttamiseksi tehdyn avustussopimuksen nro 211625 perusteella saamansa rahoitustuen, 3,55 prosentin suuruisine viivästyskorkoineen 13.1.2015 alkaen ja vähennettynä 17.12.2015 kuitatulla summalla, joka on 69 923,68 euroa.
            
         
               3)
            
            
               Eurofast vastaa omista oikeudenkäyntikuluistaan, ja se velvoitetaan korvaamaan komission oikeudenkäyntikulut, mukaan lukien välitoimimenettelystä aiheutuneet kulut.
            
         
      (1)  EUVL C 136, 18.4.2016.